લોનાવાલા , 17 ડિસેમ્બર : અંતે તે જ થયું કે જેનો ભય હતો અને જે અત્યાર સુધી કોઈ પણ ટેલીવિઝન શોમાં નહોતુ થયું . અમે વાત બિગ બૉસની કરીએ છીએ . આ શોના સ્પર્ધક અરમાન કોહલીની લોનાવાલા પોલીસે સોમવારે રાત્રે બિગ બૉસના ઘરમાંથી ધરપકડ કરી છી . અરમાનની ધરપકડથી માત્ર બિગ બૉસના સ્પર્ધકો જ નહીં , પણ દર્શકો પણ આશ્ચર્યમાં મુકાઈ ગયાં છે . અરમાન કોહલી તો હાલ પોલીસની શકંજામાં છે , પણ તેમની ધરપકડે તેવા લોકોના મોઢે તાળા વાગી ગયાં છે કે જેઓ સોફિયા હયાતની ફરિયાદને હળવાશથી લેઈ તેને પબ્લિસિટી સ્ટંટ બતાવતા હતાં . સોફિયાનો દાવો છે કે રૉ ફુટેજમાંથી તેમની વાત સમ્પૂર્ણ સાચી સાબિત થઈ જશે . અરમાન કોહલી વિરુદ્ધ પોલીસે કેસ નોંધી તેમની ગઈકાલે રાત્રે બિગ બૉસમાંથી ધરપકડ કરી છે . સોફિયા હયાતને વાઇલ્ડ કાર્ટ એન્ટ્રી મળી હતી . સોફિયા હયાતે શોની અંદર તનીષા મુખર્જી , અરમાન કોહલી તથા એઝાઝ સાથે ખૂબ ઝગડો કર્યો હતો . આ માસના અંતે શોના વિનરની જાહેરાત કરવામાં આવવાની છે , પણ અરમાનની ધરપકડે શોને નવો વળાંક આપતાં આયોજકોની મુશ્કેલીઓ વધારી દીધી છે .